በግብጽ  በኮፕቲክ ቤተክርስቲያን የደረሰው ጥቃት ሃይማኖታዊ መሠረት የሌለው መሆኑ ተገለጸ
በግብጽ በኮፕቲክ ቤተክርስቲያን ላይ  የደረሰው የቦንብ ጥቃት ምንም አይነት  የሃይማኖት  መሠረት  የሌለው  መሆኑን  በካይሮ በተደረገው  የሰላም  ጉባኤ  ላይ  የተገኙ የሃይማኖት መሪዎች ገለጹ ።ከሳምንታት  በፊት በግብጽ በኮፕቲክ ቤተክርስቲያን የሆሳእና በዓል ሲያከብሩ የነበሩ ንጹሑሃን ዜጎች  ላይ  የደረሰው አሰቃቂ ጥቃት ምንም አይነት የሃይማኖት መሠረት ሊኖረው እንደማይችል የክርስትናና የእስልምና ሃይማኖት መሪዎች  በካይሮ ባደረጉት ጉባኤ ላይ ገልጸዋል ።በተባበሩት የአረብ ኢምሬትስ ሙስሊም ምክር ቤት ሽማግሌዎች፣ሊቃነ ጳጳሳት ፍራንሲስና ልሎች የሃይማኖት ተወካዮች በግብጽ የኮፕቲክ ቤተ ክርስቲያን ለሁለት ቀናት ጉብኝት አድርገዋል፡፡ካይሮ በተዘጋጀው  ዓለም አቀፍ የሰላም ኮንፈረንስ ላይ  በዓለም ሃይማኖትና ፖለቲካ ጉዳዮች ዙሪያ የሃይማኖት አባቶቹ  ውይይት በማድረግ  በግብፅ አንድ ወር ባልሞላ ጊዜ  ከኮፕቲክ ቤተ ክርስቲያን በተሠነዘረ  ጥቃት  እንኳን 45 ሰዎች ለህልፈት በመዳረቻው የተሰማቸውን ጥልቅ ሃዘን ገልፀዋል፡፡የሃይማኖት አባቶቹ በሆሳእና በዓል ቀን ጥቃት የደረሰበትና 28 የአገሪቱ ዜጎች ለህልፈት የተዳረጉበትን በታንታ ከተማ  ላይ የምትገኘውን  የኮፕቲክ ቤተክርስትያንን በጎበኙበት ወቅት  " ሽብርተኝነትን ለመግታት በሰዎች ልብ ውስጥ የሰላም ባህል ማስረፅ አለብን" ሲሉ የቤተክርስቲያኑ  ጳጳስ ተናግረዋል፡፡እኔ ያመጣሁት የወይራ ቅርንጫፍ ሰላምን ይወክላል ዘንባባው ደግሞ ድጋፍን ያመላክታል ስለዚህ ሃይማኖት ሳንለይ ተደጋግፈን ሰላም ለማስፈን እንስራ ሲሉ ከኮፕቲክ  ቤተክርስቲያን  ሊቃነ ጳጳስ ዳግማዊ ቴዎድሮስ የተወከሉ ጳጳስ ቦላ ገልፀዋል፡፡የተለያዩ  ሃይማኖቶችንና ሰዎችን መቀበልና ማስተናገድ በእስልምና ሃይማኖት ተከታዮች ዘንድም የሚከበር ምግባር ነው  ሲሉ  የሙስሊም ሽማግሌዎች ምክር ቤት ሊቀመንበር ዶክተር አህመድ አል ጣይብ ም ተናግረዋል፡፡ሰላም በሃገራት መካከል ያለውን ግንኙነት የሚያጠናክር አምድ መሆን አለበት ይላሉ፡፡ እስካሁን በፖለቲካ ህይወቴ ባሳለፍኳቸው ጊዜያት የተረዳሁት ነገር ቢኖር  የየሃገራቱ መንግስታት በህዝቦቻቸው መካከል የመቻቻል እሴቶችን ለማጎልበት ኃላፊነት ተሸክመው መሥራት አለባቸው ብለዋል፡፡የመጀመሪዋ ሴት የአረብ ፌደራለዊ ብሄራዊ ምክር ቤት አፈ ጉባኤና ፖለቲከኛ ዶክተር አማል አል ቃቢያሲ በበኩላቸው ሁሉም ህገሮች በጥላቻ፣ በሽብርተኝነትና በአለመቻቻል ዙሪያ ለሚከናወኑ ተግባራት ላይ ተመሳሳይና ወጥ የሆነ አቋም እና ፖሊሲ  እንዲኖራቸው ጠይቀዋል፡፡በመጨረሻም ካይሮ በተደረገው ኮንፈረንስ ላይ የተገኙ የሃይማኖት አባቶችና ተወካዮች በሃይማኖት ስም የሚደረጉት ጥቃቶችችን እንደሚቃወሙና ሰላም ለማስፈን እንደሚሰሩ አስታውቀዋል፡፡